Heidi Peltoniemi

Heidi Peltoniemi (s. 1978) on suomalainen sellisti. Hän opiskeli barokkiselloa ja viola da gambaa Sibelius-Akatemiassa Markku Luolajan-Mikkolan johdolla. Häntä opettivat lisäksi Pariisin konservatoriossa Christophe Coin ja Bruno Cocset. Peltoniemi on esiintynyt Volante-kvartetin, Opus X -yhtyeen ja Helsingin Barokkiorkesterin kanssa useissa Euroopan maissa ja Yhdysvalloissa. Vantaan barokki -festivaalilla Peltoniemi tuli valituksi "vuoden nuoreksi taiteilijaksi" 2008. Hänen instrumenttinsa on Thomas Edlingerin Prahassa rakentama sello vuodelta 1718.Naxos.com: Heidi Peltoniemi

Peltoniemi on levyttänyt huilisti Pauliina Fredin ja cembalisti Aapo Häkkisen kanssa Naxokselle kaksi levyä Franz Xaver Richterin sonaatteja.

 Lähteet 

Luokka:Suomalaiset sellistit
Luokka:Vuonna 1978 syntyneet
Luokka:Elävät henkilöt